กรุงไทยบุกตลาดรับชำระเงินภาคเอกชน
ธนาคารกรุงไทย เตรียมขยายฐานลูกค้ารับชำระเงินภาคเอกชน หวังธุรกิจโต 30%
25 ม.ค. 2553

ธนาคารกรุงไทย เตรียมขยายฐานลูกค้ารับชำระเงินภาคเอกชน หวังธุรกิจโต 30%
 นายอนุชิต อนุชิตานุกูล ผู้ช่วยกรรมการผู้จัดการอาวุโส ผู้บริหารสายงาน บริหารผลิตภัณฑ์และการตลาด ธนาคารกรุงไทย กล่าวว่า ธนาคารจะขยายฐานลูกค้าบริษัทอีก 1,000 บริษัทในการให้บริการรับชำระเงิน (บิลเพย์เมนท์) เพื่อเพิ่มปริมาณธุรกิจให้เติบโตขึ้น 30% จากปีก่อน ทั้งด้านรายได้ค่าธรรมเนียมที่ปัจจุบันมีอยู่ 200 ล้านบาท รวมทั้งปริมาณธุรกรรมซึ่งมีเข้ามากว่า 22 ล้านรายการในปีที่แล้ว
ทั้งนี้ จะเพิ่มช่องทางให้บริการให้มากขึ้น โดยจะเปิดสาขาใหม่กว่า 100 สาขา เพื่อให้มีสาขามากกว่า 1,000 แห่ง ขณะเดียวกันจะติดตั้งเอทีเอ็มอีกกว่า 1,000 เครื่อง เพื่อให้มีเอทีเอ็มทั้งสิ้น 7,700 เครื่องทั่วประเทศ   ล่าสุด ธนาคารได้จับมือกับบริษัท ฮอนด้าลีสซิ่ง (ประเทศไทย) ในการรับชำระค่าเช่าซื้อและผ่อนชำระรถยนต์